**Η διαδικασία έκδοσης Υπεύθυνης Δήλωσης μέσω της Ενιαίας Ψηφιακής Πύλης της Δημόσιας Διοίκησης (gov.gr) είναι η εξής:**

1. Συνδεθείτε με το gov. gr μέσω του link:

<https://dilosi.services.gov.gr/create/q/templates>

(κάντε κλικ πάνω στην υπερσύνδεση).

1. Επιλέξτε «Υπεύθυνη Δήλωση» και στη συνέχεια το μπλε πλαίσιο «Επιλογή» που εμφανίζεται.
2. Επιλέξτε «Σύνδεση» και στη συνέχεια επιλέξτε το πράσινο πλαίσιο της 1ης Επιλογής «Γενική Γραμματεία Πληροφοριακών Συστημάτων Δημόσιας Διοίκησης (ΓΓΠΣΔΔ)», ώστε στη συνέχεια να συνδεθείτε με τους κωδικούς του Taxis. Στην περίπτωση που χρησιμοποιείτε την πλατφόρμα για 1η φορά πρέπει να επιλέξετε μία από τις αναφερόμενες τράπεζες στην οποία διατηρείτε κωδικούς e-banking, να συνδεθείτε με τους κωδικούς αυτούς (του e-banking της τράπεζας) και στη συνέχεια θα καταχωρήσετε τον κωδικό που θα λάβετε στο κινητό σας.

# Στην «Υπεύθυνη Δήλωση – Εξουσιοδότηση» που εμφανίζεται επιλέξτε «Ναι, επίτρεψε» (το πεδίο αυτό δεν εμφανίζεται αν έχετε ξαναχρησιμοποιήσει την υπηρεσία και έχετε συνδεθεί με τους κωδικούς taxis)

1. Καταχωρήστε τον αριθμό του κινητού σας τηλεφώνου και επιλέξτε «Συνέχεια»
2. Πατήστε «Επιβεβαίωση» αν τα στοιχεία σας που εμφανίζονται είναι ορθά.
3. Συμπληρώστε όλα τα στοιχεία που απαιτούνται στα πλαίσια και επιλέξτε «Συνέχεια».
4. Συμπληρώστε το κείμενο της δήλωσης «δηλώνω ότι: ***υποβάλλω αίτηση παραίτησης από την υπηρεσία σύμφωνα με τις διατάξεις της με αριθμ.7297/Ε3/23-01-2023 (ΑΔΑ:969Η46ΜΤΛΗ-2ΔΚ) εγκυκλίου του Υ.ΠΑΙ.Θ., την παρ. 2 του άρθρου 46 του 4777/2021 και του άρθρου 148 του ν. 3528/2007***. ***Δηλώνω επίσης ότι έχω γνώση σχετικά με τη θεμελίωση, ή όχι, του συνταξιοδοτικού μου δικαιώματος.*** » και επιλέξτε «Συνέχεια»
5. Καταχωρήστε στο πεδίο Προς «ΔΙΕΥΘΥΝΣΗ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ ΙΩΑΝΝΙΝΩΝ».
6. Αφού ελέγξετε την προεπισκόπηση της Υπεύθυνης Δήλωσης,  επιλέξτε «Έκδοση».
7. Καταχωρήστε τον κωδικό για έκδοση εγγράφου που θα λάβετε στο κινητό σας τηλέφωνο.
8. Πατήστε το μπλε πλαίσιο δεξιά «Αποθήκευση» και αποθηκεύστε την Υπεύθυνη Δήλωση στον Υπολογιστή σας.
9. Κάντε «Έξοδο» από το gov.gr (πάνω δεξιά στη σελίδα κάνοντας κλικ δίπλα από το όνομά σας).
10. Στείλτε με ηλεκτρονικό ταχυδρομείο το ανωτέρω αρχείο που αποθηκεύσατε (δηλαδή επισυνάψτε σε νέο μήνυμα και στείλτε την Υπεύθυνη Δήλωση Παραίτησης που δημιουργήσατε) στη δ/νση ηλεκτρονικού ταχυδρομείου της Δ/νσης Α/θμιας Εκπ/σης Ιωαννίνων mail@dipe.ioa.sch.gr
11. Λάβετε στη δ/νση ηλεκτρονικού ταχυδρομείου σας, τον αριθμό πρωτοκόλλου με την ημερομηνία που αποτελεί και την έναρξη του ενός μήνα προθεσμίας, εντός της οποίας μπορείτε (με τρόπο αντίστοιχο με τον ανωτέρω) να ανακαλέσετε την παραίτηση και επικοινωνήστε με τη Δ/νση Α/θμιας Εκπ/σης Ιωαννίνων στο τηλέφωνο 2651035926, ώστε να επιβεβαιώσετε την ολοκλήρωση της διαδικασίας.
12. Προσοχή, αν την αίτηση που συντάξατε στην πλατφόρμα gov.gr και αποθηκεύσατε στον υπολογιστή σας δεν την αποστείλετε ηλεκτρονικά στη Δ/νση Α/θμιας Εκπ/σης και δεν λάβετε Αριθμό Πρωτοκόλλου στο mail σας, δεν ισχύει η παραίτηση.